CELEX: C2005/057/45
Language: sl
Date: 2005-03-05 00:00:00
Title: Zadeva T-465/04: Tožba European Dynamics SA proti Komisiji Evropskih skupnosti, vložena dne 25. novembra 2004

5.3.2005   
            
            
               SL
            
            
               Uradni list Evropske unije
            
            
               C 57/26
            
         Tožba European Dynamics SA proti Komisiji Evropskih skupnosti, vložena dne 25. novembra 2004
   (Zadeva T-465/04)
   (2005/C 57/45)
   Jezik postopka: angleščina
   European Dynamics SA, Atene, Grčija, ki jo zastopa N. Korogiannakis, lawyer, je dne 25. novembra 2004 na Sodišče prve stopnje Evropskih skupnosti vložila tožbo proti Komisiji Evropskih skupnosti.
   European Dynamics SA Sodišču prve stopnje predlaga, naj:
   
               —
            
            
               razglasi za nično odločbo Komisije (GD Ribištvo) z dne 15. septembra 2004, s katero je ponudbo tožeče stranke ocenila kot neuspešno in dodelila naročilo dosedanjemu izvajalcu;
            
         
               —
            
            
               naloži Komisiji ponovno ovrednotenje ponudbe, ki jo je vložila tožeča stranka;
            
         
               —
            
            
               Komisiji naloži plačilo pravnih in ostalih stroškov in izdatkov tožeče stranke, ki so nastali v povezavi s tožbo, tudi v primeru, da se le-ta zavrne.
            
         Tožbeni razlogi in bistvene navedbe
   Tožeča stranka je ponudbo vložila v odgovor na poziv Komisije k oddaji ponudb FISH/2004/02 (1) za zagotovitev računalniških in z njimi povezanih storitev, ki se nanašajo na informacijski sistem Generalnega direktorata za ribištvo. Z napadeno odločbo je bila ta ponudba zavrnjena in posel dodeljen drugemu ponudniku, ki je bil hkrati njegov dosedanji izvajalec.
   Tožeča stranka v podporo svoji ničnostni tožbi trdi, da je Komisija predvsem kršila načelo enakega obravnavanja in proste konkurence. Tožeča stranka meni, da odločitev Komisije, da uvede dvomesečno uvajalno dobo, negativno diskriminira v korist dosedanjega izvajalca, za katerega uvajalna doba očitno ni bila potrebna. V tem kontekstu tožeča stranka navaja, da je bilo zagotavljanje podatkov ponudnikom za izvedbo posla v zvezi z aplikacijo programske opreme, predmet poziva k oddaji ponudb, nezadostno, razen seveda za njegovega dosedanjega izvajalca, ki je imel neomejen dostop do teh podatkov.
   Tožeča stranka nadalje navaja, da je Komisija kršila Finančno uredbo (2) in Direktivo 92/50 (3) z uporabo meril za vrednotenje, ki niso bili vsebovani v pozivu k oddaji ponudb za izvedbo posla, namreč obsega s strani tožeče stranke predlagane skupine, ki ga je Komisija ocenila kot prevelikega, in povprečno število let izkušenj skupine tožeče stranke, ki jih je Komisija ocenila kot manjše od s strani uspešnega ponudnika predlagane skupine.
   Tožeča stranka nadalje meni, da je Komisija storila očitne napake v ocenjevanju pri vrednotenju ponudbe za izvedbo posla tožeče stranke, še posebej pri oceni strokovnosti predlagane skupine in finančne ponudbe tožeče stranke, ko je, v skladu z navedbami tožeče stranke, napačno sklepala, da bo vseh šestnajst s strani tožeče stranke predlaganih oseb delalo hkrati na celotnem projektu.
   Tožeča stranka navaja, da je Komisija kršila svoje dolžnosti po členu 253 ES, da navede razloge, in ni zagotovila ustreznih podatkov o razlogih za zavrnitev njene ponudbe, ki jih je tožeča stranka zahtevala. Prav tako tožeča stranka navaja, da je Komisija kršila načelo dobrega upravljanja in skrbnega ravnanja s tem, ko je ukrepala z bistveno zamudo in ni ponudila primernih odgovorov na prošnjo tožeče stranke za podatke pred predložitvijo ponudb.
   
      (1)  UL 2004/S 73 – 061407.
   
      (2)  Uredba Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti, UL L 248, 16.9.2002, str. 1.
   
      (3)  Direktiva Sveta 92/50/EGS z dne 18. junija 1992 o usklajevanju postopkov za oddajo javnih naročil storitev, UL L 209, 24.7.1992, str. 1.